b"\n_START_ARTICLE_\nThe\xc3\xb3doros Kolokotronis\n_START_SECTION_\nN\xc3\xa0uplia\n_START_PARAGRAPH_\nPosteriorment va comandar les tropes gregues en el setge de la ciutat costanera de N\xc3\xa0uplia. Va prendre el port, i la guarnici\xc3\xb3 otomana a les ciutadelles bessones de la ciutat es trobava escassa en subministraments; per\xc3\xb2 el govern provisional grec estava desorganitzat a Argos, al nord, no va poder completar les negociacions per a la seva rendici\xc3\xb3 abans que una gran for\xc3\xa7a otomana comenc\xc3\xa9s a marxar cap al sud per esclafar als revolucionaris. Els funcionaris governamentals van abandonar Argos i van comen\xc3\xa7ar les evacuacions per via mar\xc3\xadtima a N\xc3\xa0uplia. Nom\xc3\xa9s un batall\xc3\xb3 d'escassa for\xc3\xa7a a les ordres de Demetrios Ypsilantis va romandre per mantenir el castell de Larissa, la fortalesa que defensava Argos.\n_START_SECTION_\nCom llibertador\n_START_PARAGRAPH_\nKolokotronis va reunir els kleftes per marxar al rescat de Ypsilantis. Va ser una gran gesta, tenint en compte el colapse gaireb\xc3\xa9 immediat del govern i la indisciplina de les bandes kl\xc3\xa8ftiques. Fins i tot els problem\xc3\xa0tics souliotes\xc2\xa0(comunitat ortodoxa) van donar un cop de m\xc3\xa0. L'ex\xc3\xa8rcit otom\xc3\xa0 comandat per Mahmud Dramali Pasha, despr\xc3\xa9s de reconquerir Corint, havia marxat cap a la planura d'Argos. El castell de Larissa era una posici\xc3\xb3 excel\xc2\xb7lent, que controlava tota la plana. Deixar aquesta fortalesa a l'esquena, amb l\xc3\xadnies otomanes subministrades a cavall, era massa perill\xc3\xb3s. Dramali hauria de reduir la fortalesa abans de seguir endavant. Escalar els penya-segats, trencar les parets robustes del castell i superar els seus defensors resolts no seria una tasca f\xc3\xa0cil._NEWLINE_Tanmateix, hi havia una debilitat que Dramali ignorava: Larissa, a difer\xc3\xa8ncia de la famosa Acr\xc3\xb2poli d'Atenes, no tenia cap pou i, per tant, calia subministrar aigua fresca a les cisternes. Malauradament pels grecs, era juliol i no hi havia pluja que ompl\xc3\xads les cisternes. Ypsilantis va enredar als otomanos tot el temps que pogu\xc3\xa9, per\xc3\xb2 cap al final del mes va haver d'escapolir als seus homes enmig de la nit. Els homes de Dramali van saquejar el castell l'endem\xc3\xa0, i ara tenia via lliure per marxar cap a la costa per proveir-se (els grecs havien seguit una pol\xc3\xadtica de terra cremada i la gran for\xc3\xa7a otomana consumia r\xc3\xa0pidament les reserves). La defensa de Ypsilantis havia donat a Kolokotronis i els seus kleftes temps._NEWLINE_Per a la seva consternaci\xc3\xb3, Dramali es va trobar separat de la seva flota, que havia intentat arribar a N\xc3\xa0uplia, per\xc3\xb2 va ser blocada amb \xc3\xa8xit per la flota grega de l'almirall Andreas Miaoulis. Dramali va decidir amb renu\xc3\xa8ncia una retirada cap a Corint a trav\xc3\xa9s del pas de Dervenakia, a trav\xc3\xa9s del qual acabava d'arribar sense mol\xc3\xa8sties. Aix\xc3\xb2 era exactament el que volia Kolokotronis. L'agost de 1822, les seves forces de guerrilla m\xc3\xa9s r\xc3\xa0pides van aturar els otomans al pas i els van aniquilar a la batalla de Dervenakia._NEWLINE_Un devastat sult\xc3\xa0 Mahmud II a Constantinoble es va veure obligat a rec\xc3\xb3rrer a Muh\xc3\xa0mmad Al\xc3\xad Paix\xc3\xa0, sobir\xc3\xa0 de l'otom\xc3\xa0 pashaluk d'Egipte, per obtenir ajuda._NEWLINE_Els grecs reprengueren el setge contra les fortaleses de Nafplio, que van caure al desembre. Es diu que Kolokotronis va pujar les escales del Palamidi a cavall (fent honor al poema sobre la seva fam\xc3\xadlia) per celebrar all\xc3\xad la seva vict\xc3\xb2ria; una est\xc3\xa0tua a la pla\xc3\xa7a del poble commemora l'esdeveniment. Est\xc3\xa0 vestit amb l'uniforme pseudo-cl\xc3\xa0ssic de la Infanteria Lleugera Grega, el qual li agradava utilitzar.\n_START_SECTION_\nCrisi parlament\xc3\xa0ria\n_START_PARAGRAPH_\nEntre desembre de 1823 i febrer de 1825, va participar en les guerres civils entre les diverses faccions gregues; quan el seu partit va ser finalment derrotat, va ser empresonat a Hidra\xc2\xa0amb alguns dels seus seguidors al mar\xc3\xa7 de 1825, i va ser alliberat nom\xc3\xa9s quan un ex\xc3\xa8rcit egipci sota el comandament d'Ibrahim Paix\xc3\xa0 va envair Morea. El seu fill major, Panos Kolokotronis, va ser assassinat durant la segona guerra civil.\n_START_SECTION_\nLa campanya d'Ibrahim\n_START_PARAGRAPH_\nIbrahim arribava de lluitar contra els rebels wahhabites a Ar\xc3\xa0bia, aix\xc3\xad que estava acostumat a enfrontar-se a la guerrilla. Les seves tropes estaven armades amb la equipaci\xc3\xb3 m\xc3\xa9s moderna i entrenades per experts europeus. El sult\xc3\xa0 li havia prom\xc3\xa8s al seu pare l'illa de Creta com apanatge per al jove Ibrahim si aconseguia esclafar als rebels. Amb el premi al cap, va arrasar el Pelopon\xc3\xa8s, guanyant molt territori per\xc3\xb2 despertant molta hostilitat en l'opini\xc3\xb3 p\xc3\xbablica europea occidental, que a la llarga va resultar desastrosa per als otomans._NEWLINE_Les illes de Esfact\xc3\xa8ria i Pilos ja havien caigut en les mans d'Ibrahim, i per a complicar m\xc3\xa9s les coses, Kolokotronis, encara havia de guardar-se contra les maquinacions de Petros Mavromichalis fins i tot quan s'estava armant contra la nova amena\xc3\xa7a. Kolokotronis va usar les t\xc3\xa0ctiques guerrilleres per desgastar les forces d'Ibrahim; per\xc3\xb2 tenint en compte els seus escassos recursos, no va poder evitar la seva estela de destrucci\xc3\xb3 generalitzada. El 1825, en reconeixement a la seva ast\xc3\xbacia militar i nombrosos serveis a la causa grega, va ser nomenat comandant en cap de les forces gregues al Peloponeso.\n_START_SECTION_\nActivitat de postguerra\n_START_PARAGRAPH_\nDespr\xc3\xa9s de la guerra, Kolokotronis va esdevenir partidari del comte Ioannis Kapod\xc3\xadstrias i defensor de l'alian\xc3\xa7a amb R\xc3\xbassia. Quan el comte va ser assassinat el 8 d'octubre de 1831, Kolokotronis va crear la seva pr\xc3\xb2pia administraci\xc3\xb3 en suport del pr\xc3\xadncep Ot\xc3\xb3 de Baviera com a rei de Gr\xc3\xa8cia. No obstant, m\xc3\xa9s tard es va oposar a la reg\xc3\xa8ncia dominada per Baviera durant el seu govern. El 7 de juny de 1834 va ser acusat de tra\xc3\xafci\xc3\xb3 i condemnat a mort, encara que va ser indultat en 1835. The\xc3\xb3doros Kolokotronis va morir el 1843 a Atenes un dia despr\xc3\xa9s del casament del seu fill Konstantinos i despr\xc3\xa9s d'una festa al Palau Reial, en pres\xc3\xa8ncia del rei Otto.\n_START_SECTION_\nEp\xc3\xadleg\n_START_PARAGRAPH_\nAl crepuscle de la seva vida, Kolokotronis havia apr\xc3\xa8s a escriure per completar les seves mem\xc3\xb2ries, que han estat un best-seller perenne a Gr\xc3\xa8cia, i s'han tradu\xc3\xaft diverses vegades a l'angl\xc3\xa8s i altres idiomes. El fam\xc3\xb3s casc de Kolokotronis, juntament amb les seves armes i armadura, es troben al Museu d'Hist\xc3\xb2ria Nacional de Gr\xc3\xa8cia d'Atenes. A m\xc3\xa9s de l'est\xc3\xa0tua de N\xc3\xa0uplia ja esmentada, n'hi ha una altra que es a Atenes, al pati de l'edifici del Parlament Vell, al carrer Stadiou, a prop de la pla\xc3\xa7a Syntagma."